**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 164**

(protokols Nr. 6, 48. p.)

**Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

Barkavas pagasta pārvaldes Īpašumu uzturēšanas nodāļā ir 4,5 amata vienības “apkopējs”. No tām 3,5 amata vienības tiek izmantotas, lai nodrošinātu amata pienākumu izpildi Barkavas pamatskolā un pirmsskolas izglītības iestādē, bet atlikusī viena amata vienība – pagasta pārvaldē un Barkava kultūras namā.

Telpu, Brīvības ielā 9, Barkavas pagastā, koridoru uzkopšana tika nodrošināta ar algoto pagaidu sabiedrisko darbu veicēju palīdzību. Ņemot vērā, ka samazinājies algoto pagaidu sabiedrisko darbu vietu skaits, radusies problēma ar telpu, kuras atrodas Brīvības ielā 9, Barkavas pagastā, koridoru uzkopšanu, jo šie darba pienākumi bija tieši algoto pagaidu sabiedriskajos darbos nodarbinātajiem darbiniekiem.

Priekšlikums, lai risinātu radušos situāciju, amata vienības “apkopējs” amata vienību skaitu palielināt par 0,3, attiecīgi, lai nodrošinātu telpu uzkopšanu, kas atrodas Brīvības ielā 9, Barkavas pagastā, kā arī bibliotēkas telpu uzkopšanu.

Lai nodrošinātu papildus 0,3 amata vienības “apkopējs” Barkavas pagasta pārvaldes Īpašumu uzturēšanas nodaļā, nepieciešami papildus 1 998 euro (222 euro mēnesī x 9 mēneši).

Pašvaldību likuma 10. panta pirmajā daļā paredzēts, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10. panta pirmo daļu, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Madonas novada Barkavas pagasta pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (22. pielikums), izdarīt šādus grozījumus:
	1. Ar 01.04.2025. Barkavas pagasta pārvaldes Īpašumu uzturēšanas nodaļas amata vienību sarakstā grozīt esošo amata vienību “Apkopējs” ar profesijas kodu 9112 01, amata vienību skaitu 4,5, mēnešalgas likmi 740 EUR, mēnešalgas fondu 3330 EUR, amata saimi 16., amata saimes līmeni I, mēnešalgas grupu 1., uz “Apkopējs” ar profesijas kodu 9112 01, amata vienību skaitu 4,8, mēnešalgas likmi 740 EUR, mēnešalgas fondu 3552 EUR, amata saimi 16., amata saimes līmeni I, mēnešalgas grupu 1.
2. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
3. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstus, ņemt vērā šajā lēmumā noteiktos grozījumus amata vienību sarakstos.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos. Finansējumu amata vienības atalgojuma nodrošināšanai piešķirt no Madonas novada pašvaldības 2025. gada budžeta nesadalītajiem līdzekļiem, kas ņemti no Barkavas pagasta pārvaldes 2024.gada atlikuma.
5. Papildināt Madonas novada pašvaldības domes 27.02.2025. lēmumu Nr.110 (protokols Nr.4, 48. p.) “Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu” ar piekto punktu, šādā redakcijā – “Finansējumu amata vienības atalgojuma nodrošināšanai piešķirt no Madona novada pašvaldības 2025.gada budžeta nesadalītajiem līdzekļiem.”

Domes priekšsēdētājs A. Lungevičs

*A. Šrubs 28374223*

*A. Lauva 26199545*